***Sid and Nancy*** er en britisk biografisk dramafilm fra 1986 regissert av Alex Cox. Filmen handler om den omstridte Punk-rockeren Sid Vicious og hans turbulente liv med kjæresten Nancy Spungen. Rollen som Sid spilles av Gary Oldman, mens rollen som Nancy spilles av Chloe Webb.

Filmens soundtrack ble komponert av Joe Strummer og The Pogues.

Handling
--------

12. oktober 1978 blir politiet kalt til Hotel Chelsea i New York City, hvor de finner Nancy Spungen død. Kjæresten hennes, Sex Pistols-bassist Sid Vicious, blir arrestert. Litt over ett år tidligere, i 1977, møter Nancy de to nære vennene og band-medlemmer Sid Vicious og Johnny Rotten. Nancy var en heroin-avhengig amerikansk groupie som hadde kommet til London for å høre på Sex Pistols. Sid og Nancy blir etter hvert dypt forelsket, men deres selvdestruktive, narkotikadrevne forhold sliter på Sids forhold til resten av bandet. Selv om flere av Sids venner og bekjente advarer ham om Nancys ødeleggende innvirkning på livet hans, ignorerer Sid hardnakket disse advarslene. 

Den 17. januar 1978, midt i gruppens amerikanske turné, bryter bandet opp. Sid gjenforenes med Nancy i New York City, og han forsøker å starte en solokarriere med Nancy som manager. De reiser til Paris for å begynne en innspilling, men turen lykkes ikke. Han og Nancy faller dypere ned i heroinavhengighet. Nancy begynner å lide av alvorlig depresjon. Nancy og Sid reiser til Philadelphia for å møte familien sin, som blir forferdet av deres hensynsløse oppførsel og fysiske tilstand. Sid og Nancy reiser tilbake til New York og blir avhengige av opiater levert av narkotikaselger Bowery Snax.

Om filmen
---------

Anmelderne
*Sid and Nancy* ble godt mottatt av anmelderne og har fått så mye som 90% på Rotten Tomatoes (juni 2011). Den amerikanske filmkritikeren Roger Ebert gav den toppkarakter og skrev blant annet følgende: «Performances like the ones in this film go beyond movie acting and into some kind of evocation of real lives».

Aftenpostens anmelder beskrev den som realistisk, men noe spekulativ.

Publikum
Den gjorde det heller beskjedent i USA, hvor den bare innbrakte $2,8 millioner.

Priser
Filmen ble tildelt flere priser, blant annet en Evening Standard British Film Award, en NSFC Award, en BSFC Award og kritikerprisen ved São Paulo International Film Festival. Den ble i tillegg nominert til en BAFTA i kategorien beste make-up.

Rollebesetning
--------------

* Gary Oldman .... Sid Vicious
* Chloe Webb .... Nancy Spungen
* David Hayman .... Malcolm McLaren
* Debby Bishop .... Phoebe
* Andrew Schofield .... Johnny Rotten
* Xander Berkeley .... Bowery Snax, narkoselger
* Courtney Love .... Gretchen
* Perry Benson .... Paul Cook
* Tony London .... Steve Jones

Referanser
----------

1. ↑
2. ↑  «Ebert, Roger - Sid and Nancy (1986)». Arkivert fra originalen 6. juni 2011. Besøkt 21. juni 2011.
3. ↑  Aftenposten morgen – Uappetittlig punk (27.12.1986, s.27)
4. ↑
5. ↑

Eksterne lenker
---------------

* (en) *Sid and Nancy* på Internet Movie Database Rediger på Wikidata

* (no) *Sid and Nancy* hos Filmfront Rediger på Wikidata

* (sv) *Sid and Nancy* i Svensk Filmdatabas Rediger på Wikidata

* (da) *Sid and Nancy* i Danmark Nationale Filminstitut Rediger på Wikidata

* (en) *Sid and Nancy* på AllMovie Rediger på Wikidata

* (fr) *Sid and Nancy* på Allociné Rediger på Wikidata

* (nl) *Sid and Nancy* på MovieMeter Rediger på Wikidata

* (en) *Sid and Nancy* på Turner Classic Movies Rediger på Wikidata

* (en) *Sid and Nancy* på Rotten Tomatoes Rediger på Wikidata

* (en) *Sid and Nancy* på Box Office Mojo Rediger på Wikidata
* *Sid and Nancy* page on Alex Cox website

Portal: Film


|  |  |
| --- | --- |
| Oppslagsverk/autoritetsdata | Encyclopædia Britannica **·** BBC Things **·** MusicBrainz
 |